চালচিত্র এখন
চালচিত্র এখন ২০২৪ সালের একটি বাংলা ভাষার ভারতীয় ঐতিহাসিক নাট্য চলচ্চিত্র। মৃণাল সেনের জন্মশত বার্ষিকী উপলক্ষে অঞ্জন দত্ত চলচ্চিত্রটি পরিচালনার পাশাপাশি চিত্রনাট্য, গল্প, অভিনয় ও সুরারোপ করেছেন। অঞ্জন দত্ত প্রডাকশন-এর ব্যানারে প্রযোজনা করেছেন অঞ্জন দত্ত ও নীল দত্ত। প্রধান চরিত্রে অভিনয় করেছেন শাওন চক্রবর্তী, অঞ্জন দত্ত, বিদীপ্তা চক্রবর্তী, সুপ্রভাত দাস ও শুভাশিষ মুখোপাধ্যায়। এটি ২০২৪ সালের ১০ই মে নির্বাচিত কয়েকটি প্রেক্ষাগৃহে এবং ওটিটি প্লাটফর্ম হইচইতে মুক্তি পায়। মৃণাল সেনের বসবাস করা বাড়িতে চলচ্চিত্রের চিত্রগ্রহণ হয়েছে। মৃণালের ‘চালচিত্র’ সিনেমার কিছু দৃশ্য বেলেঘাটার আরেকটি বাড়িতে অঞ্জন দত্ত পুনর্নির্মাণ করেছেন ।